SL Uradni list Evropske unije L 318/32

SKLEP SKUPNEGA ODBORA EGP

št. 95/2011

z dne 30. septembra 2011

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 63/2011 z dne 1. julija 2011 (1).

(2) Priloga II k Sporazumu je bila spremenjena s Sklepom Skupnega odbora EGP št. 70/2011 z dne 1. julija 2011 (2).

(3) Sklep Komisije 2010/617/EU z dne 14. oktobra 2010 o spremembi Odločbe 2009/821/ES glede seznama mejnih kontrolnih točk in veterinarskih enot v Traces (3) je treba vključiti v Sporazum.

(4) Sklep Komisije 2010/653/EU z dne 21. oktobra 2010 o spremembi Priloge II k Odločbi 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji (4) je treba vključiti v Sporazum.

(5) Sklep Komisije 2010/654/EU z dne 27. oktobra 2010 o spremembi Odločbe 2009/852/ES v zvezi s seznamom nekaterih obratov za predelavo mleka v Romuniji, za katere veljajo nekateri prehodni ukrepi (5) je treba vključiti v Sporazum.

(6) Sklep Komisije 2011/9/EU z dne 10. januarja 2011 o spremembi Sklepa 2010/89/EU glede prehodnih ukrepov v zvezi z izpolnjevanjem nekaterih strukturnih zahtev iz uredb (ES) št. 852/2004 in (ES) št. 853/2004 Evropskega parlamenta in Sveta v zvezi z obrati v Romuniji (6) je treba vključiti v Sporazum.

(7) Ta sklep se ne uporablja za Lihtenštajn –

SPREJEL NASLEDNJI SKLEP:

Člen 1

Poglavje I Priloge I k Sporazumu se spremeni:

1. v točki 39 (Odločba Komisije 2009/821/ES) se v delu 1.2 doda naslednja alinea: „— 32010 D 0617: Sklep Komisije 2010/617/EU z dne 14. oktobra 2010 (UL L 271, 15.10.2010, str. 8).“;

2. v prvi alinei (Odločba Komisije 2009/852/ES), pod naslovom „Uporabljajo se prehodne ureditve, določene v naslednjih aktih:“, se v točkah 16 (Uredba (ES) št. 852/2004 Evropskega parlamenta in Sveta) in 17 (Uredba (ES) št. 853/2004 Evropskega parlamenta in Sveta) v delu 6.1 doda naslednje: „, kakor jo spreminja: — 32010 D 0654: Sklep Komisije 2010/654/EU z dne 27. oktobra 2010 (UL L 283, 29.10.2010, str. 34).‘;

3. v drugi alinei (Sklep Komisije 2010/89/ES) se pod naslovom „Uporabljajo se prehodne ureditve, določene v naslednjih aktih:“ v točki 16 (Uredba (ES) št. 852/2004 Evropskega parlamenta in Sveta) v delu 6.1 doda naslednje: „, kakor jo spreminja: — 32011 D 0009: Sklep Komisije 2011/9/EU z dne 10. januarja 2011 (UL L 6, 11.1.2011, str. 30).‘;

4. v drugi alinei (Odločba Komisije 2009/861/ES) se pod naslovom „Uporabljajo se prehodne ureditve, določene v naslednjih aktih:“ v točki 17 (Uredba (ES) št. 853/2004 Evropskega parlamenta in Sveta) v delu 6.1 doda naslednje: „— 32010 D 0653: Sklep Komisije 2010/653/EU z dne 21. oktobra 2010 (UL L 283, 29.10.2010, str. 28).“

Člen 2

Točka 54zzzh (Uredba (ES) št. 852/2004 Evropskega parlamenta in Sveta) Poglavja XII Priloge II k Sporazumu se spremeni:

1. pod naslovom „Uporabljajo se prehodne ureditve, določene v naslednjih aktih:“ se v prvi alinei (Odločba Komisije 2009/852/ES) doda naslednje: „, kakor jo spreminja: — 32010 D 0654: Sklep Komisije 2010/654/EU z dne 27. oktobra 2010 (UL L 283, 29.10.2010, str. 34).“

2. pod naslovom „Uporabljajo se prehodne ureditve, določene v naslednjih aktih:“ se v drugi alinei (Sklep Komisije 2010/89/EU) doda naslednje: „, kakor jo spreminja: — 32011 D 0009: Sklep Komisije 2011/9/EU z dne 10. januarja 2011 (UL L 6, 11.1.2011, str. 30).“

Člen 3

Besedila sklepov 2010/617/EU, 2010/653/EU in 2010/654/EU ter Sklepa 2011/9/EU v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 4

Ta sklep začne veljati 1. oktobra 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).

Člen 5

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 30. septembra 2011 Za Skupni odbor EGP Predsednik Kurt JÄGER

(1) UL L 262, 6.10.2011, str. 16.

(2) UL L 262, 6.10.2011, str. 26.

(3) UL L 271, 15.10.2010, str. 8.

(4) UL L 283, 29.10.2010, str. 28.

(5) UL L 283, 29.10.2010, str. 34.

(6) UL L 6, 11.1.2011, str. 30.

(7) Navedena ni nobena ustavna zahteva.